
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Liptovský Mikuláš 20Pc/13/2024 5624201512 06. 05. 2024 JUDr., LL.M. Ivana Stehlíková ECLI:SK:OSLM:2024:5624201512.2
ROZSUDOK V MENE SLOVENSKEJ REPUBLIKY Okresný súd Liptovský Mikuláš sudkyňou JUDr. Ivanou Stehlíkovou, LL.M., v právnej veci navrhovateľa mal. A. B., nar. XX.XX.XXXX, trvale bytom C. D. XXX, zastúpeného kolíznym opatrovníkom Úrad práce, sociálnych vecí a rodiny Liptovský Mikuláš, so sídlom M. M. Hodžu 1784/30, Liptovský Mikuláš 031 80, IČO: 30 794 536, dieťa matky D. B., nar. XX.XX.XXXX, trvale bytom C. D. XXX, právne zastúpenej advokátom JUDr. Dušanom Jančim, so sídlom Garbiarska 695, Liptovský Mikuláš a muža, ktorého otcovstvo má byť zapreté E. B., nar. XX.XX.XXXX, trvale bytom C. D. XXX, v konaní o zapretie otcovstva k maloletému A. B., nar. XX.XX.XXXX, takto rozhodol: I. Súd u r č u j e , že E. B., nar. XX.XX.XXXX v F. A., n i e je otcom maloletého A. B., nar. XX.XX.XXXX v Liptovskom Mikuláši z matky D. B., nar. XX.XX.XXXX v Liptovskom Mikuláši. II. Žiaden z účastníkov n e m á nárok na náhradu trov konania. odôvodnenie: 1. Predmetom konania bolo rozhodovanie o zapretí otcovstva, ktoré svedčí E. B., nar. XX.XX.XXXX, voči maloletého A. B., nar. XX.XX.XXXX. 2. Podľa § 85 ods. 1 Zákona o rodine, ak sa narodí dieťa v čase od uzavretia manželstva do uplynutia trojstého dňa po zániku manželstva alebo po jeho vyhlásení za neplatné, považuje sa za otca manžel matky. 3. Podľa § 87 ods. 1 Zákona o rodine, ak sa narodí dieťa v čase medzi stoosemdesiatym dňom od uzavretia manželstva a trojstým dňom po tom, čo manželstvo zaniklo alebo bolo vyhlásené za neplatné, možno otcovstvo zaprieť len vtedy, ak je vylúčené, že by manžel matky mohol byť otcom dieťaťa. 4. Písomné vyhotovenie rozsudku neobsahuje odôvodnenie, lebo po jeho vyhlásení na pojednávaní za prítomnosti všetkých účastníkov a ich zástupcov sa účastníci a ich zástupcovia vzdali odvolania podľa § 2 Civilného mimosporového poriadku (ďalej len „CMP“ a § 221 písm. a), § 368 Civilného sporového poriadku (ďalej len „CSP“). 5. O trovách konania súd rozhodol podľa § 52 CMP tak, že žiaden z účastníkov nemá nárok na náhradu trov konania. Poučenie:
Proti tomuto rozsudku možno podať odvolanie v lehote 15 dní od jeho doručenia na Okresnom súde Liptovský Mikuláš v štyroch vyhotoveniach. Odvolanie môže podať účastník, v neprospech ktorého bolo rozhodnutie vydané. O odvolaní rozhodne Krajský súd v Žiline. Proti tomuto rozsudku odvolanie n i e j e prípustné, nakoľko účastníci sa vzdali odvolania po vyhlásení rozhodnutia (§ 368 CSP).

Zdroj: KAUZIS.SK – https://www.kauzis.sk/judikatura/r/ECLI:SK:OSLM:2024:5624201512.2 (dáta aktuálne k 12. 11. 2026). Záväzné je znenie zverejnené súdom.




